Si vas obtenir una qualificació de cinc o més punts en una o totes dues fases de la prova (fase general>=5 i/o fase específica>=5), en els darrers tres anys, podràs fer ús d'aquesta qualificació en la convocatòria actual.
Es a dir, per a la convocatòria 2020 es poden recuperar fases aprovades al 2019, 2018 i 2017.
Per poder fer ús de la qualificació de la fase ja aprovada caldrà que en el moment de formalitzar la matrícula:
Per al càlcul de la qualificació final de la convocatòria actual sempre es prendrà en consideració la millor de les qualificacions.
Si vols fer ús de la qualificació de la fase ja aprovada, has de tenir en compte que per al càlcul s'utilitzarà:
Si decideixes que NO vols fer ús de la qualificació de la fase ja aprovada (perquè, per exemple, vols fer un canvi d'opció d'accés), SEMPRE es tindrà en compte per al càlcul la qualificació de fase de la convocatòria actual.
Un estudiant va aprovar les dues fases a la convocatòria de 2017, però vol fer un canvi d'opció.
Es va matricular a l'opció de ciències de la salut i ara vol fer-ho a la d'arts i humanitats.
Ara desitja recuperar la nota de la fase general per a la convocatòria de 2020.
En aquesta convocatòria, l'estudiant només estarà obligat a matricular-se a la mateixa universitat i de les mateixes matèries de la fase general de la convocatòria de 2017 (és a dir, de la mateixa llengua estrangera), i podrà triar matèries de la fase específica diferents a les del 2017.
En la qualificació final de la convocatòria de 2020, es tindrà en compte la millor de les qualificacions de la fase general (la del 2017 o la del 2020) i la qualificació de la fase específica del 2020.
Pots sol·licitar una revisió de les qualificacions al portal d'accés a la universitat en el termini establert al calendari.
Els exàmens sobre els quals hagis presentat sol·licitud de revisió seran corregits per un professor de la matèria diferent de qui va fer la primera correcció.
Les noves qualificacions seran el resultat de la mitjana aritmètica de totes dues correccions.
Aquestes qualificacions reemplacen les inicials, i per tant poden ser més baixes o més altes que les atorgades inicialment.
Si has sol·licitat revisió de les qualificacions i vols visualitzar els exàmens, podràs fer la corresponent sol·licitud a l' Oficina d'Accés a la Universitat o a qualsevol de les seus, durant els tres dies laborables següents a la publicació dels resultats de la revisió.
En aquest cas, l'objectiu de la cita és únicament veure els exàmens i en cap cas es parlarà sobre els criteris de correcció ni es modificarà la teva nota.
Com sol·licitar la visualització dels exàmens objecte de revisió:
S'ha d'enviar el document ' Sol·licitud veure exàmens revisió ' degudament emplenat i signat per l'estudiant juntament amb una còpia del DNI a l'adreça [EMAIL] amb el tema 'sol·licitud veure exàmens revisió PAU MG2545 2020'.
La visualització dels exàmens es comunicarà oportunament.
Si t'examines en la convocatòria vigent podràs consultar les notes al portal d'accés a la universitat i descarregar-te un certificat dels resultats de la prova amb codi segur de verificació (CSV), segons el termini establert al calendari.
Si vas examinar-te en convocatòries anteriors i vols obtenir documentació acreditativa dels resultats de la prova, hauràs de contactar amb l'oficina de Gestió acadèmica de la universitat on et vas examinar.